**Vinovăția unui vers**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domnește peste zări o oboseală

și liniștea se-așterne desuet

să prindă în cătări o forfoteală

păstrată într-un suflet de poet.

Cătana se așază în tranșee,

așa cum în tăcere a exersat,

ca să lovească a versului cornee

ce s-a deschis spre-un vis imaculat.

Azi nu e timp de visuri călătoare,

iar dreptul de-a visa e blestemat:

să-și mistuie esența creatoare

reconstruind tot ce e dărâmat.

Dar poate că a lumii aventură

spre un tărâm alergic la frumos

dictată e de-o neagră editură

ce ne-a impus cititul rușinos.

Când nevăzute rânduri ne transformă

și le urmăm, neînțelegând nimic,

doar versul iubitor de altă normă

devine dintr-o dată inamic.

Fixată în a ei coloratură,

din lume se ridică-un tribunal

Și versul-i condamnat ca prin tortură

să își renege rolul pasional.

Cum îndrăznește să îi dea Lumină

când somnul ei de alb îi temător?

Nu simte acel surplus de calamină

ce poate s-o distrugă la motor!

Așa că, mai simplu e să acuze,

să decreteze că e necesar

ca versul să rămână fără muze

iar glonțul să-l trimită emisar.

Cum ar putea a versului magie

să stea de pază cu al său penel

să-ntâmpine a glonțului urgie

cu un buchet de visuri în crenel?

Dar nu cătana este vinovată

că va roti trăgaciul arzător,

ci lumea nefiresc de enervată

pe versul de Lumină dătător

Nu caut nicidecum vinovăția

în suflul fad ce pleacă din prezent

Când glontele atinge Curăția

se-aude doar al liniștii torent.